కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అండర్-19 సెలక్షన్ కమిటీ ఛైర్మన్ రాజీనామా
భారత జూనియర్ సెలక్షన్ కమిటీ ఛైర్మన్ పదవికి అనూహ్యంగా మాజీ క్రికెటర్ వెంకటేశ్ ప్రసాద్ రాజీనామా చేశారు. ఇటీవల
TNN | Updated:
Mar 3, 2018, 03:10PM IST
అండర్-19 సెలక్షన్ కమిటీ ఛైర్మన్ రాజీనామా
భారత జూనియర్ సెలక్షన్ కమిటీ ఛైర్మన్ పదవికి అనూహ్యంగా మాజీ క్రికెటర్ వెంకటేశ్ ప్రసాద్ రాజీనామా చేశారు. ఇటీవల ముగిసిన అండర్-19 ప్రపంచకప్&zwnj;లో భారత జట్టు అసాధారణ ప్రదర్శనతో టైటిల్ నెగ్గింది. దీంతో.. జూనియర్ జట్టు సెలక్షన్ తీరుపై సర్వత్రా ప్రశంసలు లభించాయి. అయితే.. తాజాగా పరస్పర విరుద్ధ ప్రయోజనాల కారణంగా తాను ఛైర్మన్ పదవికి రాజీనామా చేస్తున్నట్లు ప్రసాద్ ప్రకటించారు. ఈ మాజీ ఫాస్ట్ బౌలర్ ఆధ్వర్యంలోని సెలక్షన్ కమిటీ జట్టు ఎంపికలో పక్షపాతం చూపకపోవడంతో.. అండర్-19, భారత్-ఎ జట్టు ఇటీవలకాలంలో మెరుగైన ప్రదర్శనని కనబరుస్తున్నాయి.
రాజీనామా లేఖలో వ్యక్తిగత కారణాలతో పాటు విరుద్ధ ప్రయోజనాల అంశాన్ని వెంకటేశ్ లేవనెత్తడం ఇప్పుడు చర్చనీయాంశంగా మారింది. ఎందుకంటే.. ఈ ఛైర్మన్ పదవిలో దాదాపు 30 నెలల నుంచి ప్రసాద్ ఉంటున్నాడు. అప్పటి నుంచి లేని అభ్యంతరం ఇప్పుడు అనూహ్యంగా తెరపైకి రావడంతో.. అసలు ఏం జరిగింది..? అనే విషయంపై బీసీసీఐ ఆరా తీస్తోంది. అతని స్థానంలో ప్రస్తుతానికి ఎవరినీ నియమించలేదని.. త్వరలోనే బోర్డు సమావేశంలో నిర్ణయం తీసుకుంటామని బీసీసీఐ తాత్కాలిక అధ్యక్షుడు సీకే ఖన్నా వెల్లడించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.